**Зоран Илиев**, познат под уметничкo име **Billy Esteban** (Истибања, 16 мај 1971), e македонски музичар, композитор, продуцент и ди-џеј. Се занимава со творење и продукција на етно, deep house, chillout и ориентална музика.

Биографија
----------

Зоран Илиев е роден на 16 мај 1971 г. во Истибања, Виничко. Започнува да свири музика уште како тинејџер и прво свири акустична гитара, а потоа и други гудачки инструменти како тамбура, бас гитара и уд, како и разни клавијатури. За време на средното училиште, тој започнува да компонира музика и да пишува текстови инспириран од блуз и рок-музиката. Во 2000 година, тој дознава за Кафе дел Мар (Cafe del Mar) и Буда Бар (Buddha Bar), кои се фокусираат на издавање на електронска музика со lounge/chillout елементи, и во тој период започна активно да компонира електронска музика, но со етно-ориентални елементи. Набргу потоа, тој започнува соработка со овие две издавачки куќи, а веќе четири негови песни се издаваат во компилациите на Буда бар (Buddha Bar).

Својот прв соло албум го издава во Јуни, 2013 година. Албумот, насловен како *My Freedom* содржи 14 песни и e издаден преку германската продуцентска куќа *Diventa Music*. Две години подоцна, за истата продуцентска куќа, го издава и својот втор албум *Road to Istanbul* кој содржи 16 песни.

Во мај 2017 година, Зоран (Billy Esteban), заедно со неговата ќерка Моника Илиева и синот Никола Илиев (Nickarth), попознат под музичкото име Rialians On Earth, ја основаат продуцентско-издавачка куќа Cafe De Anatolia. Моника и Никола подоцна продолжуваат да ја водат продуцентската куќа, додека Зоран се фокусира на самата музика, така што сега работи како музички продуцент и композитор во Cafe De Anatolia. Cafe De Anatolia постигнува голем успех за само три години постоење, издава повеќе од 300 изданија менаџирајќи над 250 музичари од 150 земји ширум светот и прераснувајќи во меѓународно признат музички колектив што промовира и создава chillout, organic house, lounge, progressive house, deephouse и електронска музика.

Под покровителство на оваа продуцентска куќа, Billy издава два албума во 2017 година — *Passion* и *Eastern Road*, а следната година и албумите *Namaste*, *Nirvana* и *Alchemy*. Во 2019 година, тој го издава албумот *Mediterranean Sunset*, а во исто време соработува и со Fishmanta, со кој ја објавува ЕП *Lunar* во октомври 2019 година. Покрај тоа, Billy Esteban соработува и со други светски продуцентски и издавачки куќи како Cafe del Mar, Buddha Bar и Diventa, а се најде и на многубројни светски компилации како: *Buddha Bar XVIII*, *Buddha Bar Luxury vol. 1*, *Oriental Touch* компилации, *Prophet Collection*, *Millionaire Lounge Club*, *World Chill Lounge 215/1*, *Ibiza Sunsets*, *Stylish Sofa*, *Luxury Oriental Lounge vol. 2* и многу други.

Billy Esteban често соработува со бројни познати музичари. Во 2017 година, тој соработуваше со DJ KhaiKhan, основач на Радио Истанбул (RIST), на песната *The Gates of Istanbul*, и исто така со Mario Dreamers Inc. (резидент ди-џеј на Buddha Bar, Mykonos) на песната *Happy Song*. Како дел од продуцентската куќа Cafe De Anatolia, тој соработуваше и со Elias Fassos, Risk и Throdef на ЕПто *Heraclea* во 2019 година. Со Rialians on Earth во август 2020 ја објавува песната *Elif Eru*. Покрај тоа, тој соработува со музичари од Македонија, Грција, Турција, Бугарија, Италија, Тунис и други земји, а некои од соработките се со Каролина Гочева на ремиксот на песната *Кој да ми запее*, *Pustiya*, *Ederlezi* и *In the Harem* со Белонога и Алихан Самедов (Alihan Samedov), *Sevdelinke*, *Katerina* и *Bay Nikola* со Габриела Новевска, *Halkidiki* со Alex Mihalakis, Dim Angelo, *Пушти Коси* со Дарко Дејан (преработка на Зијан *Пушти Коси*) итн.

Billy Esteban често настапува на фестивали ширум светот, па така, измеѓу останатото, има настапувано заедно со Горан Бреговиќ и Емир Кустурица на фестивалот EtoEtno во јуни 2019. во Санкт Петербург, Русија, а исто така и на *Beach Party by Radisson Blu* на островот Дјерба во Тунис, заједно со Sahale, Black Coffee, Stefano Noferini и многу други. Покрај тоа, тој редовно гостува на радиата ширум светот, првенствено во Италија (Playemotions Radio), Турција (Radio Istanbul) и Шпанија (Ibiza Global Radio).

Дискографија
------------

### Албуми

* *My Freedom* (2013)
* *Road to Istanbul* (2015)
* *Passion* (2017)
* *Eastern road* (2017)
* *Namaste* (2018)
* *Nirvana* (2018)
* *Alchemy* (2018)
* *Lunar* (ft. Fishmanta, 2019)
* *Mediterranean sunset* (2019)
* *Cafe De Anatolia - Heraclea* (2019)
* *Around the world* (ft. Rialians on Earth 2020)

Наводи
------

1. ↑  „Billy Esteban". *SoundCloud* (англиски). Посетено на 17. 4. 2021. Проверете ги датумските вредности во: `|access-date=` (help)
2. ↑  „Billy Esteban". *Spotify* (англиски). Посетено на 25. 4. 2021. Проверете ги датумските вредности во: `|access-date=` (help)
3. ↑  „Buddha Bar: The Ultimate Experience". *Deezer*. Посетено на 27. 4. 2021. Проверете ги датумските вредности во: `|access-date=` (help)
4. ↑  „Buddha Bar XVIII". *Spotify* (англиски). Посетено на 27. 4. 2021. Проверете ги датумските вредности во: `|access-date=` (help)
5. ↑  „Billy Esteban, My Freedom". *Deezer* (англиски). Посетено на 19. 4. 2021. Проверете ги датумските вредности во: `|access-date=` (help)
6. 1 2  Bailey, Adam (13. 8. 2020). „Get To Know: Cafe De Anatolia". *Music Talkers - Latest Music News & Artist Exposure* (англиски). Посетено на 17. 4. 2021. Проверете ги датумските вредности во: `|access-date=, |date=` (help)
7. 1 2  „La musica di Cafe de Anatolia nel garden di "Bollicine"". *IlPescara* (италијански). Посетено на 27. 3. 2020. Проверете ги датумските вредности во: `|accessdate=` (help)
8. ↑  „Billy Esteban & Fishmanta, Lunar". *Top Charts* (англиски). Посетено на 19. 4. 2021. Проверете ги датумските вредности во: `|access-date=` (help)
9. ↑  „RIST - Artists". *Radio Istanbul*. Посетено на 27. 4. 2021. Проверете ги датумските вредности во: `|access-date=` (help)
10. ↑  „Dreamers Inc. & Billy Esteban - The Happy Song". *Soundcloud* (англиски). Посетено на 27. 4. 2021. Проверете ги датумските вредности во: `|access-date=` (help)
11. ↑  „Elif Eru". *Deezer*. Архивирано од изворникот на 2021-04-27. Посетено на 27. 4. 2021. Проверете ги датумските вредности во: `|access-date=` (help)
12. ↑  „Музыкальный Фестиваль ЭтоЭтно". *www.facebook.com* (англиски). Посетено на 28. 3. 2020. Проверете ги датумските вредности во: `|accessdate=` (help)
13. ↑  „Beach Party by Radisson Blu & Play Your Music Vol.4". *facebook.com*. Посетено на 28. 3. 2020. Проверете ги датумските вредности во: `|accessdate=` (help)
14. ↑  „Billy Esteban - Road To Istanbul (Finest Oriental Chillout & Ethno Lounge Experience) | daddykool". *Daddykool* (англиски). Посетено на 17. 4. 2021. Проверете ги датумските вредности во: `|access-date=` (help)
15. ↑  „Billy Esteban: Mediterranean Sunset - Music Streaming - Listen on Deezer". *deezer.com*. Посетено на 28. 3. 2020. Проверете ги датумските вредности во: `|accessdate=` (help)
16. ↑  „Cafe De Anatolia: Around the World - Music Streaming - Listen on Deezer". *deezer.com*. Посетено на 28. 3. 2020. Проверете ги датумските вредности во: `|accessdate=` (help)

Надворешни врски
----------------

* Billy Esteban на Facebook
* Billy Esteban на сајту Soundcloud